text: نئی دہلی،26جولائی،مسافروں کو معیاری اور صاف ستھرا کھانا فراہم کرنے کی خاطر 27 فروری 2017 کو جاری کی گئی نئی کیٹرنگ پالیسی کے ذریعے ، جس کی ذمہ داری انڈین ریلوے کیٹرنگ اینڈ ٹورزم کارپوریشن لمیٹڈ (آئی آر سی ٹی سی) کو سونپی گئی ہے، کھانا تیار کرنے اور ٹرینوں میں کھانا تقسیم کرنے کے کام کو الگ الگ کیا گیا ہے۔ اس مقصد سے ٹرینوں کے لئے کھانا آئی آر سی ٹی سی کی ملکیت والے اور اس کے ذریعے ہی چلائے جانے والے باورچی خانوں سے فراہم کئے جائیں گے۔ ریلوے نے صاف ستھرے اور اچھے معیاری کھانے مسافروں کو فراہم کرنے کے لئے مندرجہ ذیل اقدامات کئے ہیں۔